**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. november 25.-ei nyilvános ülésére**

**TÁRGY:**

**Balatonberény parkolási helyzetének megvitatása**

**ELŐADÓ:**

Horváth László

polgármester

Tisztelt Képviselő-testület!

Balatonberény parkolási helyzetéről az alábbiak szerint tájékoztatom Önöket:

**Parkolók száma:**

Piactér: **152 db**

Balaton utca (Strand előtt): **92 db**

Henger Parktól nyugatra:**29 db**

Bartók utca (Honvédségi Üdülő**): 8 db**

Sportpálya:**95 db + 2 db mozgáskorlátozott+ 1 db** busz parkolóhely

Temető: **24 db**

Összesen**: 400 db**

A kerékpár út szélesítésével **324 db**-ra fog csökkeni az üdülőterületi parkolók száma.

Nyári hétvégeken a Kísérleti partszakaszon kb. **170 db**, a 7119 számú út déli oldalán kb**. 45 db**, az 1238/23 hrsz. területen (faluközpont) kb. **50 db**, a többi utcákban zöldterületeken elszórtan kb**. 30 db** autó parkol, ez összesen **295 db** gépjárművet jelent.

A parkolóhelyek számának növelése a **HM üdülő alatti terület** igénybevételével is lehetséges.

Ezen a területen egy sorban **80** férőhelyes, két sorban **160** férőhelyes parkoló alakítható ki, egyelőre kőszórásos burkolattal.

A költségek vonatkozásában 2020 évben beszerzett árajánlattal rendelkezünk **9.954.000.- Ft**

és**14.373.000.- Ft** bruttó költséggel, mely összeg kb. **2.000.000.- Ft** összeggel csökkenne amennyiben az alapozáshoz az ERDÉRT bontási hulladékot használjuk fel. További költséget jelentene 200 fm hosszúságú kerítés építése a terület déli oldalán a HM területre történő bejutás megakadályozására. / becsült költség kb. 3.500.000.- Ft saját kivitelezéssel/

A **sportpálya északi oldalán** két sorban **84 db** parkolóhely alakítható ki ugyancsak kőszórással, melynek becsült költsége fentiek szerint alapozás nélkül kb. **13.000.000.- Ft**. Ez természetesen akkor lehetséges, ha ezen parkolóhelyek megközelítése a megnyitandó Vitorlás utcán keresztül történne.

A sportpálya melletti parkolót a nyári időszakban a panziók vendégei, horgászok. kutyasétáltatók, lakóautók már a reggeli órákban elfoglalják. Napközben a szabad strandra érkezők is használják. Javaslom, hogy a parkoló sorompóval kerüljön lezárásra és kizárólag a strand vendégei használhassák. A belépő megvásárlásakor kapott jeggyel tudnák elhagyni a parkoló területét. / Természetesen megfelelő tájékoztató feliratokat kellene elhelyezni/

A **Kossuth L. utcai COOP és Spar üzletek** előtti parkolás a nyári időszakban gyakran esetleges és életveszélyes. Indokolt lenne a keleti oldalon az óvodától a nagy parkoló bejáratáig és a nyugati oldalon a meglévő parkolóhelyek felfestése. Itt a parkolóhelyek száma a keleti oldalon lévő rövid járdaszakasz megszüntetésével és a COOP bolt északi oldalán lévő terület átalakításával lenne lehetséges. /?/ Természetesen mindezek előtt kívánatos lenne a jelenleg felgyűrődött burkolat cseréje a postáig, valamint az óvodai és a Petőfi utcai gyalogos forgalom biztosítására gyalogátkelőhelyek felfestése.

A **Gólyafészek és a Szabadság utcai COOP üzlet** előtti parkolást is szabályozni kellene a keleti és a déli oldalon parkolóhelyek kialakításával, felfestésével.

A **temető előtt, az Irányi utca déli oldalán** is indokolt lenne a parkolóhelyek felfestése.

A község nyugati részén tervezett beruházások miatt is szükséges a **Hétvezér utcában** parkolók kialakítása.

Javaslom, hogy közlekedési szakértő bevonásával készítessük el a község egész területére vonatkozó parkolási tervünket összhangban a Helyi Építési Szabályzattal és ez után döntsünk az esetleges új parkolók kialakításáról.

Balatonberényre is igaz, hogy egyre több az autó, azok mérete is növekszik, ezáltal a kis parkolóhelyek mérete is egyre nagyobb gond. A parkolás nem csak a parkolóhelyek kevés száma miatt gond, lényeges szempont az is, hogy a megközelíteni kívánt hely közelében lehessen parkolni.

Tervezi önkormányzatunk a parkolóhelyek megváltásáról szóló önkormányzati rendelet megalkotását, melyet egy alkalommal a képviselő-testület már napirendre tűzött.

A rendelet megalkotása előtt indokolt a parkolási terv elfogadása, melynek alapján –a nyilvántartás vezetése érdekében is- látható, hogy a község mely részén és hány darab megváltható parkolóhellyel rendelkezünk. Ezen túlmenően árajánlatot kérünk be arra vonatkozóan, hogy jelenlegi áron 1 db parkolóhely kialakítása mekkora költséggel jár.

A Magyar Közlöny 2021. november 17-i számában megjelent **a veszélyhelyzettel összefüggő átmeneti szabályokról szóló 2021. évi XCIX. törvény hatálybalépéséről szóló 2021. évi CXV. törvény**, amely egyebek között az önkormányzatokat érintő díjemelési tilalom idejét is meghosszabbodott, vagyis **2022. június 30-ig továbbra sem lehet díjat emelni, vagy új díjat bevezetni, amely a parkolóhelyek megváltásáról szóló önkormányzati rendeletünket is érinti.**

**Határozati javaslat:**

Balatonberény Község Önkormányzat Képviselő-testülete a jövőbeni parkolóhelyek kialakítása, biztosítása érdekében közlekedési szakértő bevonásával a község belterületi közigazgatási területére vonatkozóan parkolási terv elkészítését kezdeményezi.

Határidő: folyamatos

Felelős: Horváth László polgármester

Balatonberény, 2021. november 17.

Horváth László

polgármester